Bosna i Hercegovina

Federacija Bosne i Hercegovine

Tuzlanski kanton

Ministarstvo prostornog uređenja i zaštite okolice

Na osnovu tačke III Programa raspodjele namjenskih sredstava Ministarstva prostornog uređenja i zaštite okolice za 2024. godinu, člana 5. Uredbe o načinu raspodjele i ulaganja prikupljenih naknada za posebne kategorije otpada i uvjetima za dodjelu poticajnih sredstava („Službene novine Federacije BiH“, broj: 59/21), člana 3. i 4. Pravilnika o postupku provodenja programa poticaja za aktivnosti sakupljanja i reciklaže posebnih kategorija otpada od 03.09.2024. godine, Ministarstvo prostornog uređenja i zaštite okolice Tuzlanskog kantona objavljuje

**JAVNI KONKURS**

**za dodjelu poticaja u vidu finansijske pomoći za aktivnosti sakupljanja i reciklaže posebnih kategorija otpada i to otpadnih guma, akumulatora i baterija, otpadnih ulja i otpadnih vozila za 2023. godinu.**

Ukupni iznos sredstava koje Ministarstvo dodjeljuje po ovom konkursu je **557.644,00 KM.**

1. **PREDMET JAVNOG KONKURSA**

Predmet Javnog konkursa je prikupljanje prijava za dodjelu poticaja, a koji će se odnositi na sljedeće programske aktivnosti:

LOT 1. Poticaji za sakupljanje i reciklažu otpadnih guma, raspoloživi budžet 312.286,00 KM

LOT 2. Poticaji za sakupljanje i reciklažu otpadnih akumulatora i baterija, raspoloživi budžet 42.419,00 KM

LOT 3. Poticaji za sakupljanje i reciklažu otpadnih ulja, raspoloživi budžet 185.353,00 KM

LOT 4. Poticaji za sakupljanje i reciklažu otpadnih vozila, raspoloživi budžet 17.586,00 KM

1. **SUBJEKTI KOJI IMAJU PRAVO NA PODNOŠENJE PRIJAVE**

Pravo učešća na Javnom konkursu imaju pravna lica registrovana kod suda ili organa uprave i to:

LOT 1.: privredna društva (za aktivnosti sakupljanja i obrade/reciklaže otpadnih guma);

LOT 2.: privredna društva (za aktivnosti sakupljanja i obrade/reciklaže otpadnih akumulatora i baterija);

LOT 3.: privredna društva (za aktivnosti sakupljanja i obrade/reciklaže otpadnih ulja);

LOT 4.: privredna društva (za aktivnosti sakupljanja i obrade/reciklaže otpadnih vozila).

1. **USLOVI KOJE PODNOSITELJI PRIJAVE MORAJU ISPUNITI**

Pravna lica koja se prijavljuju na Javni konkurs Ministarstva moraju ispunjavati sljedeće uslove:

* Da imaju sjedište na teritoriji Federacije Bosne i Hercegovine,
* Da podnesu kompletiranu prijavu za dodjelu poticaja Ministarstvu prostornog uređenja i zaštite okolice TK u skladu sa objavljenim konkursom,
* Da su upoznata i prihvataju da se poticaji Ministarstva dodjeljuju samo za dokazane i prihvatljive količine koje ne moraju nužno odgovarati prijavljenim i
* Ispunjavaju i druge uslove utvrđene konkursom.

Na javni konkurs mogu se prijaviti samo oni subjekti koji vrše aktivnosti sakupljanja predmetnih vrsta otpada/sakupljači koji posjeduju dozvolu za upravljanje otpadom izdatu od strane nadležnog ministarstva, te koji su registrovani i redovno izvještavaju Fond, **tj. unose podatke u Informacioni sistem upravljanja otpadom (www.otpadfbih.ba).**

Na javni konkurs mogu se prijaviti samo oni obradivači/recikleri koji se bave preradom i/ili povratom komponenti iz otpada (reciklažom), kao i pripremom goriva iz otpada za energetsko korištenje, a koji imaju dozvolu za upravljanje otpadom i/ili okolinsku dozvolu u skladu sa Zakonom o upravljanju otpadom (“Službene novine Federacije BİH” br. 33/03, 72/09 i 92/17), te koji su registrovani i redovno izvještavaju Fond, **tj. unose podatke u Informacioni sistem upravljanja otpadom (www.otpadfbih.ba).**

Neće se poticati obrada/reciklaža otpada iz uvoza, kao i otpada preuzetog iz drugih kantona, drugog entiteta ili Brčko distrikta, te će te količine otpada, ukoliko komisija utvrdi da su prijavljene, biti oduzete od ukupne količine otpada na koji se odobrava poticaj.

Kompletiranom prijavom se smatra ona koja sadrži svu obaveznu dokumentaciju traženu Javnim konkursom. Neblagovremene i nekompletne prijave će biti odbačene.

Prijave na različite LOT-ove se dostavljaju u zasebnim kovertama. Ukoliko jedna koverta sadrži prijave za različite LOT-ove, aplikacija se odbacuje.

1. **POPIS DOKUMENATA KOJE JE POTREBNO PRILOŽITI UZ PRIJAVU**

Cjelokupna dokumentacija se dostavlja na jednom od službenih jezika u FBiH. Kompletirana prijava je uslov učešća.

Kompletirana prijava sadrži svu obaveznu dokumentaciju, složenu prema redoslijedu navedenom u nastavku teksta Javnog konkursa.

Obavezna dokumentacija mora sadržavati:

1. Popunjen Obrazac za prijavu na Javni konkurs za dodjelu poticaja, ovjeren i potpisan od strane ovlaštene osobe pravnog lica (dostupan na službenoj web stranici Ministarstva www.mpuzotk.gov.ba — original,
2. Dokaz o registraciji aplikanta kod nadležnog suda (aktuelni izvod iz sudskog registra) – dostavlja se original ili ovjerena kopija od nadležnog suda ne starija od tri mjeseca,
3. Uvjerenja o poreskoj registraciji, i to: ID broj, i za aplikante koji su PDV obveznici i za one koji to nisu; PDV broj za aplikante koji su PDV obveznici, a oni koji to nisu o tome dostavljaju uvjerenje Uprave za indirektno oporezivanje. Datum izdavanja uvjerenja ne smije biti stariji od 3 mjeseca od dana Objave ovog konkursa — dostavlja se original ili kopija originala (koja nije starija od 3 mjeseca) ovjerena od strane nadležnog organa,
4. Uvjerenje nadležnog suda da aplikant nije pod stečajem ili likvidacijom, odnosno da nije u postupku stečaja ili likvidacije. Datum izdavanja uvjerenja ne smije biti stariji od 3 mjeseca od dana objave ovog konkursa — dostavlja se original ili kopija originala (koja nije stariji od 3 mjeseca) ovjerena od strane nadležnog organa,
5. Uvjerenja o izmirenim poreskim obavezama nadležnih organa, i to:

Uvjerenje poreske uprave — odnosi se na sve aplikante

Uvjerenje uprave za indirektno oporezivanje — odnosi se na aplikante koji su PDV obveznici.

Napomena: Uvjerenja iz kojih je vidljivo da obveznik ima neizmirenih dugovanja, a pri čemu u uvjerenju nije navedeno daje potpisan sporazum o izmirenju istih, su neprihvatljiva.

Datum izdavanja svih uvjerenja iz ove tačke ne smije biti stariji od 3 mjeseca od dana objave ovog konkursa — dostavlja se original ili kopija originala (koja nije starija od 3 mjeseca) ovjerena od strane nadležnog organa;

1. Uvjerenje o izmirenim obavezama prema PIO/MIO i zdravstvenom osiguranju. Datum

izdavanja uvjerenja ne smije biti stariji od 3 mjeseca od dana objave ovog konkursa — dostavlja se original ili kopija originala (koja nije starija od 3 mjeseca) ovjerena od strane nadležnog organa.

Napomena: Uvjerenja iz kojih je vidljivo da obveznik ima nezmirenih dugovanja, a pri čemu na uvjerenju nije navedeno da je Potpisan sporazum o izmirenju istih, su neprihvatljiva;

1. Važeću dozvolu za upravljanje otpadom izdatu od strane nadležnog ministarstva u skladu sa Zakonom o upravljanju otpadom (”Službene novine Federacije BiH”, br. 33/03, 72/09 i 92/17) i važeću okolinsku dozvolu ukoliko je Zakonom o zaštiti okoliša FBiH (“Službene novine FBiH” broj: 15/21) i Uredbom kojom se utvrđuju pogoni i postrojenja koja moraju imati okolinsku dozvolu (“Službene novine FBiH”, broj: 51/21 i 74/22) utvrđeno da je aplikant u obavezi da je ima;
2. Godišnji izvještaj o upravljanju otpadom za prethodnu godinu - Analitički izvještaj — “Tokovi otpada po dokumentima”, sa iskazanim količinama otpadnih guma (za LOT 1), akumulatora i baterija (za LOT 2), ulja (za LOT 3) i vozila (za LOT 4) **sakupljenih sa područja Tuzlanskog kantona** i predatih obrađivaču, recikleru, ili preradivaču otpada za energetsko korištenje na teritoriji BiH ili izvezenih **i to kao izvod iz informacionog sistema upravljanja otpadom — za aktivnost sakupljanja;**
3. Godišnji izvještaj o upravljanju otpadom za prethodnu godinu - Analitički izvještaj — '”Tokovi otpada po dokumentima” sa iskazanim količinama i Analitički izvještaj — ”Količine obrađenog otpada po tipu tretmana” recikliranih ili prerađenih za energetsko korištenje otpadnih guma (za LOT 1), akumulatora i baterija (za LOT 2), ulja (za LOT 3) i vozila (za LOT 4) **i to kao izvod iz informacionog sistema upravljanja otpadom— za aktivnosti obrade/reciklaže;**
4. Dokazi o provedenim aktivnostima i količinama:
* dokaznice sakupljača - prateći i vagarski list sa pripadajućim računom o predaji sakupljenog otpada kao sirovine obradivaču/recikleru,
* CMR list u slučaju dokazivanja izvoza otpada na obradu,
* prateći listovi, vagarski listovi sa pripadajućim računom obradivača/reciklera o preuzimanju otpada,
* ovjerena skladišna lista za aplikante koji su i sakupljači i obradivači/recikleri za količine sakupljenog i skladištenog još neobrađenog otpada,
* ovjereni izvod iz materijalne evidencije proizvoda i otpada nastalog procesom obrade/reciklaže.

***Napomena!*** Ukoliko aplikant, ovlašten za sakupljanje predmetnih vrsta otpada, ujedno posjeduje i ovlaštenje za obradu/reciklažu otpada, tada će mu se sakupljene količine otpada priznati kao predate obradivaču, recikleru ili preradivaču otpada za energetsko korištenje.

Aplikanti mogu dostaviti i ostałe dodatne dokumente koji mogu posłužiti za dokazivanje sakupljenih i/ili obrađenih/recikliranih količina otpada od guma, akumulatora i baterija, ulja i vozila.

1. **KRITERIJI ODABIRA**

Poticajna sredstva dodjeljuju se sakupljaču za količine otpadnih guma, akumulatora i baterija, ulja i vozila koje su predate obradivaču, a koje su dokazane i dokumentovane kao sakupljene i predate za prethodnu 2023. godinu.

Poticajna sredstva dodjeljuju se operatoru-obradivaču/recikleru otpada, za količine, prerađenog, recikliranog ili pripremljenog za energetsko korištenje, otpada od guma, akumulatora i baterija, ulja i vozila, za prethodnu 2023. godinu.

Analizu pristiglih prijava na Javni konkurs, vršit će Komisija koju imenuje ministar Ministarstva.

Komisija je dužna izvršiti uvid u sve pristigle prijave, utvrditi da li su podnesene blagovremeno, da li se odnose na predmet javnog konkursa, da li su podnesene od strane subjekta na kojeg se javni konkurs odnosi, te da li je uz prijavu dostavljena dokumentacija tražena javnim konkursom.

Komisija će izvršiti provjeru ispunjenosti uvjeta za dodjelu poticaja i to prvenstveno:

1. registraciju u informacionom sistemu,
2. unos podataka u informacioni sistem,
3. priloženih podataka o količinama,
4. dokumentaciju kojom se dokazuju količine za koje se traži poticaj.

Po utvrđivanju validnosti prijave i provjere podataka u informacionom sistemu upravljanja otpadom, provjere prateće dokumentacije, Komisija sačinjava listu prijava koje zadovoljavaju uvjete konkursa, sa navedenim količinama sakupljenog i obrađenog/recikliranog otpada i navedenom vrstom postupka (sakupljanje ili obrada/reciklaža), te navedenłm procentualnim učešćem pojedinih količina u ukupno sakupljenim ili ukupno obrađenim/recikliranim. Komisija će uz listu onih koji zadovoljavaju uvjete konkursa, sačiniti i listu onih koji ne zadovoljavaju uvjete, i to posebno za svaki LOT.

Ukoliko se ustanovi da je aplikant prijavio otpad iz uvoza ili drugih kantona ili drugog entiteta, te Brčko distrikta, te količine će biti oduzete od ukupno prijavljenih, odnosno za iste se neće moći ostvariti poticaj.

Proračun pripadajućih poticaja iz raspoloživog budžeta vrši se za svaki LOT i to srazmjerno količinama koje je svaki prihvatljiv podnosilac prijave dokazao kao sakupljene i predate obradivaču ili kao obrađene, reciklirane ili prerađene za energetsko korištenje.

Maksimalni iznos poticaja po kg definiran javnim konkursom ne smije biti prekoračen.

Ukoliko je proračunati iznos po kg veći od maksimalnog iznosa, kandidatu se dodjeljuje maksimalni iznos po kg.

Izvještaj sa pratećim rang listama po lotovima Komisija dostavlja ministru. Liste se objavljuje na web stranici Ministarstva.

Sa korisnikom poticaja Ministarstva, potpisat će se ugovor, u kojem će se navesti iznos odobrenog poticaja, odredba da Ministarstvo u bilo kojem momentu može zatražiti kontrolu/verifikaciju podataka od nadležne inspekcije, obaveza korisnika da nastavi redovno izvještavati Fond o aktivnostima koje provodi u smislu sakupljanja, obrade i reciklaže otpada, kao i obaveza unosa podataka u informacioni sistem upravljanja otpadom, te obaveza korisnika poticaja da izvrši povrat sredstava u slučaju naknadnog saznanja o dostavljanju netačnih podataka, rok važenja ugovora, te ostala međusobna prava i obaveze korisnika poticaja i Ministarstva. Ukoliko je aplikant ujedno i obveznik plaćanja naknade na osnovu plasmana guma, akumulatora i baterija, ulja ili vozila, neće se pristupiti potpisu ugovora za dodjelu poticaja, ukoliko isti nije izmirio obaveze plaćanja naknade prema Fondu.

Maksimalni iznos poticaja za 2023.g. za otpadne gume je Kmax = 0,3 KM/kg

Maksimalni iznos poticaja za 2023.g. za otpadne akumulatore i baterije je Kmax = 0,3 KM/kg

Maksimalni iznos poticaja za 2023.g. za otpadna ulja je Kmax = 0,5 KM/kg

Maksimalni iznos poticaja za 2023.g. za otpadna vozila je Kmax = 0,5 KM/kg

1. **MJESTO I ROK ZA DOSTAVLJANJE PRIJAVA**

Obrazac po ovom Javnom konkursu može se preuzeti na službenoj web stranici Ministarstva.

Aplikacija za učestvovanje dostavlja se lično ili putem pošte na adresu:

Prijave se predaju na adresu:

**Tuzlanski kanton**

**Ministarstvo prostornog uređenja i zaštite okolice**

**Pisarnica Vlade TK (Fra Grge Martića br. 8, Tuzla),**

**(sa naznakom: „ZA JAVNI KONKURS za dodjelu poticaja u vidu finansijske pomoći za aktivnosti sakupljanja i reciklaže posebnih kategorija otpada za 2023. godinu”**

 **– NE OTVARATI“) NAVESTI LOT**

Rok za podnošenje prijava je 15 dana od dana objave u dnevnim novinama “Večernji list” Mostar.

Dokumenti koji se šalju na Javni konkurs, ne vraćaju se aplikantu.